CELEX: C2007/096/23
Language: el
Date: 2007-04-28 00:00:00
Title: Υπόθεση C-455/05: Απόφαση του Δικαστηρίου (τρίτο τμήμα) της 19ης Απριλίου 2007 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Velvet & Steel Immobilien und Handels GmbH κατά Finanzamt Hamburg-Eimsbüttel (Έκτη οδηγία ΦΠΑ — Απαλλαγές — Άρθρο 13, B, στοιχείο δ', σημείο 2 — Έννοια της αναλήψεως υποχρεώσεων — Ανάληψη υποχρεώσεως ανακαινίσεως ακινήτου — Άρνηση χορηγήσεως απαλλαγής)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/14
            
         Απόφαση του Δικαστηρίου (τρίτο τμήμα) της 19ης Απριλίου 2007 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Velvet & Steel Immobilien und Handels GmbH κατά Finanzamt Hamburg-Eimsbüttel
   (Υπόθεση C-455/05) (1)
   
   (Έκτη οδηγία ΦΠΑ - Απαλλαγές - Άρθρο 13, B, στοιχείο δ', σημείο 2 - Έννοια της «αναλήψεως υποχρεώσεων» - Ανάληψη υποχρεώσεως ανακαινίσεως ακινήτου - Άρνηση χορηγήσεως απαλλαγής)
   (2007/C 96/23)
   Γλώσσα διαδικασίας: η γερμανική
   Αιτούν δικαστήριο
   Finanzgericht Hamburg
   Διάδικοι στην υπόθεση της κύριας δίκης
   Velvet & Steel Immobilien und Handels GmbH
   κατά
   Finanzamt Hamburg-Eimsbüttel
   Αντικείμενο της υποθέσεως
   Αίτηση εκδόσεως προδικαστικής αποφάσεως — Finanzgericht Hamburg — Ερμηνεία του άρθρου 13, Β, στοιχείο δ', σημείο 2, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49), όπως έχει τροποποιηθεί — Έννοια της «αναλήψεως υποχρεώσεων» — Άρνηση χορηγήσεως απαλλαγής από τον φόρο κύκλου εργασιών για την ανάληψη υποχρεώσεως ανακαινίσεως
   Διατακτικό της αποφάσεως
   Το Δικαστήριο αποφασίζει:
   Το άρθρο 13, B, στοιχείο δ', σημείο 2, της έκτης οδηγίας 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, έχει την έννοια ότι ο όρος «ανάληψη υποχρεώσεων »αποκλείει από το πεδίο εφαρμογής της διατάξεως αυτής τις μη χρηματοοικονομικές υποχρεώσεις, όπως η ανάληψη της υποχρεώσεως ανακαινίσεως ακινήτου.
   
      (1)  ΕΕ C 60 της 11.3.2006.